Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0070-11/2020 |
| Ljubljana, 6. 8. 2020 |
| EVA 2020-2611-0037 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o zagotovitvi javnih sredstev za financiranje dodatnih kadrov na Zavodu Republike Slovenije za zaposlovanje** |
| **1. Predlog sklepov vlade:**  |
| Na podlagi drugega odstavka 36. člena Zakona o interventnih ukrepih za pripravo na drugi val COVID-19 (Uradni list Republike Slovenije, št. 98/20) je Vlada Republike Slovenije na seji … dne … sprejela naslednji SKLEP: Vlada Republike Slovenije je izdala Uredbo o zagotovitvi javnih sredstev za financiranje dodatnih kadrov na Zavodu Republike Slovenije za zaposlovanje, ki se objavi v Uradnem listu Republike Slovenije.  Dr. Božo Predalič GENERALNI SEKRETAR Prejmejo:* ministrstva,
* Služba Vlade RS za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Janez Cigler Kralj, minister;
* mag. Cveto Uršič, državni sekretar;
* Mateja Ribič, državna sekretarka;
* Mojca Pršina, vršilka dolžnosti generalne direktorice Direktorata za trg dela in zaposlovanje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Državni zbor Republike Slovenije je dne 9. julija 2020 sprejel Zakon o interventnih ukrepih za pripravo na drugi val COVID-19 (v nadaljnjem besedilu: ZIUPDV), ki je objavljen v Uradnem listu Republike Slovenije, št. 98/20, z dne 10. julija 2020. Na podlagi drugega odstavka 36. člena ZIUPDV mora Vlada Republike Slovenije v roku enega meseca izdati uredbo, s katero se podrobneje predpišejo metodologija ocenjevanja potreb, pogoji in postopek dodelitve javnih sredstev. V tej uredbi so določeni metodologija ocenjevanja potreb, pogoji in postopek dodelitve javnih sredstev za financiranje dodatnih kadrov na Zavodu Republike Slovenije za zaposlovanje. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja, ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**Dodatni kadri bodo financirani iz proračunske postavke, ki se bo v finančnem načrtu Ministrstva za delo, družino, socialne zadeve in enake možnosti odprla za financiranje ukrepov COVID-19. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| (Če je odgovor NE, navedite, zakaj ni bilo objavljeno.)Zaradi nujnosti obravnave predloga predpisa gradivo ni bilo objavljeno na spletni strani predlagatelja. Zavod Republike Slovenije za zaposlovanje je bil vključen v razpravo, njegovi predlogi pa so bili upoštevani.  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | **DA**/NE |
| **Mag. Cveto Uršič****državni sekretar** |

Priloga:

- predlog sklepa;

- Predlog Uredbe o zagotovitvi sredstev za financiranje dodatnih kadrov na Zavodu Republike Slovenije za zaposlovanje.

**PRILOGA**

Na podlagi drugega odstavka 36. člena Zakona o interventnih ukrepih za pripravo na drugi val COVID-19 (Uradni list Republike Slovenije, št. 98/20) je Vlada Republike Slovenije na seji … dne … sprejela naslednji

SKLEP:

Vlada Republike Slovenije je izdala Uredbo o zagotovitvi javnih sredstev za financiranje dodatnih kadrov na Zavodu Republike Slovenije za zaposlovanje, ki se objavi v Uradnem listu Republike Slovenije.

 Dr. Božo Predalič

 GENERALNI SEKRETAR

Prejmejo:

* ministrstva,
* Služba Vlade Republike Slovenije za zakonodajo.

**PREDLOG**

EVA: 2020-2611-0037

Na podlagi drugega odstavka 36. člena Zakona o interventnih ukrepih za pripravo na drugi val COVID-19 (Uradni list RS, št. 98/20) Vlada Republike Slovenije izdaja

**UREDBO**

**o zagotovitvi javnih sredstev za financiranje dodatnih kadrov na Zavodu Republike Slovenije za zaposlovanje**

1. člen

(vsebina uredbe)

S to uredbo se določajo metodologija ocenjevanja potreb, pogoji in postopek dodelitve javnih sredstev za financiranje dodatnih kadrov na Zavodu Republike Slovenije za zaposlovanje (v nadaljnjem besedilu: zavod).

1. člen

(namen, upravičenci in pogoj za dodelitev sredstev)

(1) S financiranjem dodatnih kadrov se zagotovi izvajanje rednih in z interventnimi zakoni dodeljenih dodatnih nalog na zavodu.

(2) Do javnih sredstev za financiranje dodatnih kadrov je zavod upravičen v primeru, ko zaradi posledic razglašene epidemije COVID-19 ne more zagotoviti izvajanja vseh rednih in dodatnih nalog, ki so bile zavodu dodeljene z Zakonom o interventnih ukrepih na področju plač in prispevkov (Uradni list RS, št. 36/20, 49/20 – ZIUZEOP, 61/20 – ZIUZEOP-A in 80/20 – ZIUOOPE), Zakonom o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20), Zakonom o interventnih ukrepih za omilitev in odpravo posledic epidemije COVID-19 (Uradni list RS, št. 80/20) in Zakonom o interventnih ukrepih za pripravo na drugi val COVID-19 (Uradni list RS, št. 98/20); (v nadaljnjem besedilu: interventni zakoni).

(3) Javna sredstva iz prejšnjega odstavka se zagotavljajo za financiranje dodatnih kadrov na zavodu, ki bodo delo opravljali po pogodbi o zaposlitvi.

1. člen

(metodologija za določanje potreb po dodatnem kadru na zavodu)

(1) Potrebe po dodatnem kadru na zavodu se določi:

* glede na stanje brezposelnosti dne 30. junija 2020 glede na 30. junij 2019;
* glede na število vlog, prejetih na podlagi interventnih zakonov v letu 2020 na dan 31. julija 2020, in
* ob upoštevanju napovedi gibanja stanja na trgu dela.

(2) Kriterija za določitev števila dodatnega kadra iz prejšnjega odstavka sta:

* za vsakih dodatnih 750 brezposelnih oseb se priznajo javna sredstva za en dodaten kader;
* za vsakih 12.000 vlog na podlagi interventnih zakonov se priznajo javna sredstva za en dodaten kader.
1. člen

(višina javnih sredstev, ki se prizna za financiranje dodatnih kadrov)

(1) Javna sredstva za financiranje dodatnih kadrov se zagotavljajo za svetovalce in strokovne sodelavce na zavodu v obdobju dveh let od uveljavitve te uredbe.

(2) Za en dodaten kader se zavodu na mesečni ravni priznajo javna sredstva v višini stroškov dela, vendar največ v znesku 2.950 eurov.

(3) Ne glede na prejšnji odstavek se zavodu za vsak dodaten kader priznajo javna sredstva tudi za regres za letni dopust v višini, kot je določen za javne uslužbence.

PREHODNA IN KONČNA DOLOČBA

1. člen

(izplačilo javnih sredstev)

(1) Minister, pristojen za delo (v nadaljnjem besedilu: minister), določi obseg javnih sredstev iz 4. člena te uredbe za obdobje dveh let v enem mesecu od uveljavitve te uredbe.

(2) Zavod, na podlagi odločitve ministra iz prejšnjega odstavka, skupaj z dokazili, vloži zahtevek za izplačilo sredstev pri ministrstvu, pristojnem za delo, družino, socialne zadeve in enake možnosti, najpozneje do desetega dne v mesecu za pretekli mesec.

(3) Javna sredstva iz proračuna Republike Slovenije se na podlagi popolnega zahtevka iz prejšnjega odstavka izplačajo zavodu najpozneje do zadnjega dne meseca, ki sledi mesecu, v katerem je bil popolni zahtevek posredovan.

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. XXXX Vlada Republike Slovenije

Ljubljana, dne xy. avgusta 2020 Janez Janša

EVA 2020-2611-0037 predsednik

**OBRAZLOŽITEV:**

S to uredbo se določajo metodologija ocenjevanja potreb, pogoji in postopek dodelitve javnih sredstev na Zavodu Republike Slovenije za zaposlovanje.

Pravno podlago za izdajo Uredbe o zagotovitvi sredstev za financiranje dodatnih kadrov na Zavodu Republike Slovenije za zaposlovanje predstavlja drugi odstavek 36. člena Zakona o interventnih ukrepih za pripravo na drugi val COVID-19 (v nadaljnjem besedilu: ZIUPDV), ki je bil objavljen v Uradnem listu št. 98/20 z dne 10. julija 2020. Iz zakonske določbe izhaja, da Vlada Republike Slovenije z uredbo podrobneje predpiše metodologijo ocenjevanja potreb, pogoje in postopek dodelitve javnih sredstev za financiranje dodatnih kadrov na Zavodu Republike Slovenije za zaposlovanje.

Rok za izdajo uredbe je en mesec od uveljavitve Zakona o interventnih ukrepih za pripravo na drugi val COVID-19. Ker je ZIUPDV začel veljati 11. julija 2020, se rok za izdajo te uredbe izteče 11. avgusta 2020.

Epidemija COVID-19 je pomembno vplivala na poslabšanje razmer na slovenskem trgu dela, kar kažejo naslednji podatki:

* povečanje števila na novo prijavljenih brezposelnih v prvem polletju 2020 za 54,2 % glede na enako obdobje lani;
* povečanje števila brezposelnih v prvem polletju 2020 za 26,3 % glede na enako obdobje lani;
* povečanje števila in deleža brezposelnih mladih, ki jih krizne razmere najbolj prizadenejo;
* povečanje števila brezposelnih, prijavljenih v evidenci od 6 mesecev do 24 mesecev za skoraj 3.000 oseb (nevarnost dolgotrajne brezposelnosti);
* povečanje števila prejemnikov denarne socialne pomoči med brezposelnimi osebami za 9,3 % glede na junij 2019;
* zmanjšanje števila delovno aktivnih v Sloveniji za več kot 12.000 oseb.

Za obvladovanje razmer so bili sprejeti štirje interventni zakoni[[1]](#footnote-1), z ukrepi, ki se tičejo tudi trga dela, katerih ključni izvajalec je Zavod Republike Slovenije za zaposlovanje (v nadaljnjem besedilu: zavod), in sicer povračilo nadomestila plače delavcem na začasnem čakanju na delo, nadomestilo plač delavcem zaradi odrejene karantene, delno subvencioniranje skrajšanja polnega delovnega časa, povračilo nadomestila plače delavcem na začasnem čakanju na delo in zaradi odsotnosti iz razloga višje sile. Pravice do navedenih ukrepov so (in nekatere še vedno lahko) delodajalci uveljavljali z vlogo, ki so jo vložili na zavodu.

Da bi zavod lahko:

* izvedel vse potrebne naloge za hitro ponovno zaposlitev oseb, ki so izgubile delo zaradi epidemije (prijava, odjava, denarna nadomestila, preveriti, ali je možnost zaposlitve nazaj pri istem delodajalcu, če to ni mogoče, najti druge ustrezne zaposlitvene cilje, poskrbeti za potrebno dodatno usposabljanje ipd.);
* nadaljeval bolj poglobljeno delo z dolgotrajno brezposelnimi (OECD posebej opozarja na nevarnost, da se s to ciljno skupino ne bi delalo dovolj intenzivno);
* ohranil raven storitev za delodajalce pri zagotavljanju potrebne delovne sile (napotovanje brezposelnih, zaposlovanje tujcev);
* nadaljeval prenovo podpornih procesov z namenom skrajšanja postopkov in zmanjšanja administrativnih bremen ter lahko izvajal dodatne naloge, ki so bolj ali manj povezane s spremembami zakonodaje, tako interventne, računovodske, davčne ali finančne;
* izvedel vse naloge, dodeljene z interventnimi zakoni,

je treba na zavodu za obdobje dveh let zagotoviti dodaten kader za izvajanje različnih storitev za brezposelne in iskalce zaposlitve, izvajanje ukrepov in podpornih dejavnosti na zavodu ter izvajanje ukrepov, sprejetih z interventnimi zakoni.

Z uredbo je kot upravičenec do javnih sredstev za financiranje dodatnih kadrov določen zavod.

Namen financiranja dodatnih kadrov je, da se na zavodu zagotovi izvajanje vseh rednih in z interventnimi zakoni dodeljenih dodatnih nalog. Zaradi posledic razglašene epidemije COVID-19 se je povečalo število brezposelnih oseb, hkrati so pa bile zavodu z interventnimi zakoni dodeljene dodatne naloge.

Kot pogoj za upravičenost do financiranja dodatnih kadrov je postavljen pogoj, da zavod zaradi posledic razglašene epidemije COVID-19 in dodatnih nalog, dodeljenih s sprejetimi interventnimi zakoni, zaradi pomanjkanja kadra ne more zagotoviti izvajanja vseh rednih in dodatnih nalog.

Minister, pristojen za delo, v enem mesecu od uveljavitve te uredbe na podlagi metodologije in kriterijev, določenih v 3. členu uredbe, določi število dodatnega kadra, do katerega je upravičen zavod, ter določi obseg javnih sredstev, do katerega je zavod upravičen za obdobje dveh let od izdaje uredbe.

Za en dodaten kader se priznajo javna sredstva v višini dejanskih stroškov dela, vendar ne več kot 2.950 eurov. Določitev tega zneska ne pomeni, da strošek dela vsakega posameznega kadra znaša 2.950 eurov, temveč je s tem le določen največji obseg javnih sredstev, ki se zavodu prizna za posamezen kader, ki zajema bruto bruto plačo, vsa nadomestila, dodatke in povračila stroškov v zvezi z delom, razen regresa za letni dopust.

Javna sredstva, namenjena financiranju dodatnega kadra, se bodo iz proračuna Republike Slovenije izplačevala iz posebne proračunske rezerve za COVID-19, ki je odprta na Ministrstvu za finance (v nadaljnjem besedilu: MF). Izplačilo javnih sredstev bo potekalo tako, da bo zavod na Ministrstvo za delo, družino, socialne zadeve in enake možnosti (v nadaljnjem besedilu: MDDSZ), najpozneje do desetega dne v mesecu za pretekli mesec vložil zahtevek za izplačilo sredstev, ki mu bo treba predložiti dokazila. Kot dokazilo je pri vsaki novi zaposlitvi ali spremembi zaposlitve treba predložiti pogodbo o zaposlitvi, sicer pa kot dokazilo zadošča izjava zavoda o številu zaposlenega dodatnega kadra na podlagi te uredbe v preteklem mesecu skupaj z obračunom dejanskih stroškov dela za posamezno delovno mesto. MDDSZ preveri utemeljenost zahtevka in na MF posreduje predlog za prerazporeditev sredstev. MF pripravi gradivo za Vlado Republike Slovenije in po odobritvi razporedi sredstva na posebno postavko MDDSZ, ki nato pripravi odredbe za izplačilo. Javna sredstva iz proračuna Republike Slovenije se zavodu izplačajo najpozneje do zadnjega dne meseca, ki sledi mesecu, v katerem je bil zahtevek posredovan.

1. Zakon o interventnih ukrepih na področju plač in prispevkov, Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo, Zakon o interventnih ukrepih za omilitev in odpravo posledic epidemije COVID-19 in Zakon o interventnih ukrepih za pripravo na drugi val COVID-19. [↑](#footnote-ref-1)